
ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА

	2026 жылғы «07» сәуір 
	       № 44
	           Мәскеу қаласы




Кеден одағының «Жеңіл өнеркәсіп өнімінің қауіпсіздігі туралы» (КО ТР 017/2011) техникалық регламентіне енгізілетін                     өзгерістерді қолданысқа енгізу тәртібі туралы 

2014 жылғы 29 мамырдағы Еуразиялық экономикалық одақ туралы шарттың 52-бабының 2-тармағына және 2014 жылғы 23 желтоқсандағы Жоғары Еуразиялық экономикалық кеңестің № 98 шешімімен бекітілген Еуразиялық экономикалық комиссиясы жұмысының регламентіне Еуразиялық экономикалық комиссия алқасы ш е ш т і: 
1. Мынадай жағдайларда:
а) Еуразиялық экономикалық комиссиясы кеңесінің 2025 жылғы                12 қыркүйектегі № 75 шешімі күшіне енген күнге дейін берілген немесе қабылданған, Кеден одағы комиссиясының 2011 жылғы 9 желтоқсандағы № 876 шешімімен қабылданған Кеден одағының «Жеңіл өнеркәсіп өнімінің қауіпсіздігі туралы» (КО ТР 017/2011) техникалық регламентінде  белгіленген талаптарға жеңіл өнеркәсіп өнімінің сәйкестігін бағалау туралы құжаттар, олардың қолданылу мерзімі аяқталғанға дейін жарамды;
б) Еуразиялық экономикалық одақтың кедендік аумағында Кеден одағының «Жеңіл өнеркәсіп өнімінің қауіпсіздігі туралы»                                      (КО ТР 017/2011) техникалық регламентін техникалық реттеу объектісі болып табылатын өнімді айналымға шығаруға осы тармақтың «а» тармақшасында көрсетілген сәйкестікті бағалау туралы құжаттар болған кезде осындай құжаттардың қолданылу мерзімі аяқталғанға дейін жол беріледі; - деп белгіленсін.

